Skidpatch

Skideléskor a gumi erőteljesen kopik,ám nem mindegy, hogy ez a kopás a gumi futófelületén mennyire egyenletesen oszlik el. Ezen kopásfoltok, skidpatchek', helyét ugyanis nagyban meghatározza a fixin használt áttétel, pontosabban a lánckerekek fogszáma, nem megfelelő párosítás esetén ugyanis skideléskor mindig ugyanaz a néhány pont érintkezik az aszfalttal, amit "szögletessé" koptatja a gumit ezeken a részeken. Ez egy idő után zavaró rázkódást okozhat, rövid időn belül pedig pefektik fajulhat a dolog.

Ennek elkerülése érdekében tehetünk egyrészt azzal, ha mindkét oldalon tudunk skidelni, ami bizonyos esetekben a skidpatchek számának kétszerezését jelenti, ám sok esetben ez is kevés, így jobb, ha a lánctányért vagy lánckereket cseréljük le eggyel több vagy kevesebb fogszámúra.

A skidpatch matematikája elég egyszerű: a tört egyszerűsítésével kapott eredmény nevezője a keresett szám. Például 44:16-os áttételnél a néggyel egyszerűsítés 11:4-et ad, azaz a skidpatchet száma 4. Részletesebben levezetve ebben az esetben a pedál egy teljes fordulatakor a lánckerék két teljes kört tesz meg plusz 12 "fognyit", így a skidpatch minden pedálfordulatnál odébbcsúszik negyed körrel, négy kör után pedig újra visszajut a kezdőpontra. A négy egyébkéntelég kevésnek számít. Ilyenkor megoldást jelenthet, ha egyszerűen kilazítjuk a hátsó kereket, és egy-két láncszemmel elfordítjuk.

Mi történik, ha valaki 44:17-es áttételt használna? Az előző esetet újragondolva ezúttal egy pedálfordulatnál a lánckerék két teljes fordulat után még 15 fognyit fordul, azaz éppen nem három egész kört, így a skidpatch minden pedálfordulatnál odébbcsúszik egy kicsit. Könnyen kiszámítható, hogy ebben az esetben 17 skidpatch lesz, ami kiválónak számít, a gumi elég egyenletesen fog kopni.

Ha biztosra akarunk menni, érdemes lehet prímszám fogszámú lánckereket vagy lánctányért beszerezni, ami szinte mindig sok skidpatchet ad. Továbbá szabályszerű az is, hogy ha mindkét oldalon fékezünk, akkor páratlan fogszámú lánctányérnál mindig, páros fogszámú lánctányérnál pedig páratlan fogas lánckerék esetében sosem duplázódik a skidpatchek száma.